Správa zo zahraničnej pracovnej cesty

1.  Účastníci ZPC:

Ing. Ľubomír Bilský, CVTI SR, Lamačská cesta 8/A, 811 04 Bratislava, riaditeľ úseku stratégie a koordinácie, AJ

2.  Zahraničná pracovná cesta:
Účasť na 1st Train the Trainers event, Partners’ Meeting a Steering Committee Meeting v rámci projektu SEETechnology realizovaného v rámci Programu South East Europe, v ktorom je CVTI SR asociovaným strategickým partnerom Univerzity Komenského v Bratislave

Miesto: Slovinsko, Maribor 
Miesto konania:	CAAP, Valvasorjeva 42, Maribor, SI
Termín konania: 	28. – 29. 11. 2013
Organizátor podujatia: University of Maribor
Financovanie:	Náklady na pracovnú cestu budú CVTI SR refundované Univerzitou Komenského v Bratislave z rozpočtu projektu SEETechnology

3.  Rámcový program pobytu:

28.11.2013 
20:00		Príchod do Mariboru 

29.11.2013
09.00-12.00 	SEETechnology Train the trainers program, zabezpečený expertmi programu DEMOLA v spolupráci s Univerzitou v Maribore 
12:30 – 15:00	Projektový míting projektu SEETechnology
15:00 – 16:00	Zasadnutie Riadiaceho výboru projektu
16:15	Odchod z Mariboru do Bratislavy 

4.  Stručný priebeh rokovaní, resp. študijného pobytu:

Cieľom zahraničnej pracovnej cesty bola participácia na aktivitách programu DEMOLA Slovinsko (Train the trainers seminár) a účasť na projektovom stretnutí a zasadnutí Riadiaceho výboru projektu SEETechnology, financovaného z programu South East Europe. 
Program DEMOLA je medzinárodnou iniciatívou na podporu spolupráce firiem so študentmi vysokých škôl prostredníctvom spoločného riešenia konkrétnych projektov – podnikateľských zámerov. Program je etablovaný a úspešne rozvíjaný v krajinách Fínsko, Švédsko, Maďarsko, Slovinsko a Litva. V rámci programu DEMOLA Maribor, bolo pre partnerov projektu SEETechnology zorganizované školenie pod vedením expertov z Fínska, za účasti študentov Univerzity v Maribore. Cieľom bolo odprezentovať fungovanie programu DEMOLA, so snahou o jeho rozšírenie aj do ostatných partnerských krajín projektu SEETECH.

V rámci poobednej časti prebehlo stretnutie projektových partnerov projektu SEETECH, ako aj zasadnutie Riadiaceho výboru projektu. V rámci projektového stretnutia sa zhodnotili dosiahnuté výstupy projektu a aktuálny stav riešenia úloh a dohodlo sa na ďalších krokoch v rámci jednotlivých pracovných balíkov. CVTI SR ako asociovaný partner Univerzity Komenského v Bratislave (UK) je v spolupráci s UK zodpovedné za implementáciu projektového balíka č. 3 (Mapping of needs and capabilities and development, monitoring and evaluation of a joint service development strategy and elaboration of a joint business plan), ale ako súčasť riešiteľského kolektívu je organizácia zapojená do realizácie všetkých pracovných balíkov projektu.

5.  Odporúčané závery:

Pokračovať v zabezpečovaní riadnej implementácie jednotlivých pracovných balíkov v súlade s plánovanými činnosťami v rámci podanej projektovej žiadosti. Aktívna propagácia projektu a diseminácia výsledkov projektu. Iniciovanie zapojenia sa SR (CVTI SR, UK v Bratislave) do programu DEMOLA.

6.   Prehľad prinesenej dokumentácie a miesto jej uloženia

Na podujatí sa pracovalo s elektronickými i tlačenými dokumentmi, ktoré sú pre zamestnancov participujúcich na projekte SEETechnology k dispozícii k nahliadnutiu u účastníka ZPC.

7. Osobitne vyhodnotený očakávaný prínos ZPC

Koordinácia projektových činností nevyhnutná pre úspešnú implementáciu plánovaných aktivít a dosiahnutie stanovených výstupov. Oboznámenie sa s najlepšími príkladmi v oblasti podpory spolupráce firiem s akademickými inštitúciami a študentmi, s cieľom ich potenciálnej aplikácie v podmienkach SR.

8.    Spôsob zverejnenia výsledkov ZPC, prenos získaných informácií

Správa zo ZPC bude zverejnená na web stránke MŠVVaŠ SR a na intranete CVTI SR. Informácie z podujatia budú tlmočené ďalším zamestnancom UK v Bratislave a CVTI SR zapojeným do implementácie projektu SEETechnology.

Súhlasím so zverejnením správy na internete: áno

Dátum: 06. 12. 2013

Správu vypracoval: Ing. Ľubomír BILSKÝ		.................................................

Schválil: prof. RNDr. Ján TURŇA, CSc.		 	.................................................